Taalgebruik: te danke aan, te wyte aanArgieffoto Gebruik te danke aan/danksy waar dit om iets gunstigs gaan. Die uitdrukkings iets wyt aan en te wyte aan word net in verband met negatiewe gevolge gebruik. Toe te skryf aan is neutraal. Die werkwoord toedig het die ongunstige betekenis van om iets ten onregte toe te skryf aan: ŉ onvleiende opmerking word aan ŉ sekere persoon toegedig, maar die ontstaan van die Krugerwildtuin word aan pres. Paul Kruger toegeskryf [NIE: toegedig]. Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R425-00* * Prys onderhewig aan verandering